TOETUSTE TUTVUSTUS/TINGIMUSED  Toetust võib taotleda maapiirkonnas tegutsev põllumajandusettevõtja, kelle põllumajandussaaduste müügitulu ja omatoodetud põllumajandussaaduste töötlemisest saadud põllumajandustoodete müügitulu on vähemalt 50 %. Sama investeeringuobjekti kohta võivad toetust taotleda ka kaks või enam taotlejat ühiselt. Investeeringuobjekt peab asuma küla, alevi või aleviku territooriumil. Toetust võib taotleda energiakultuuri  kasvatamiseks, biomassi töötlemiseks ning biomassist toodetud soojuse, elektri ja transpordikütuse tootmiseks peamiselt oma ettevõttes kasutamiseks (vähemalt 50 %). Toetatava tegevuse hulka loetakse ka ettevalmistavad tööd ja omanikujärelevalve tegemine ehitustöödele vastavalt "Ehitusseadusele" ja "Teeseadusele". Asendusinvesteeringud ei ole toetatavad, st investeeringu tulemusena peab ettevõtja laiendama tegevust või laiendama toodangu valikut või muutma põhjalikult tootmisprotsessi.